ซีไอเอ็มบี-พรินซิเพิล ปลื้มกองทุน RMFนับตั้งแต่ต้นปี-กันยายน เป็นอันดับหนึ่ง
ซีไอเอ็มบี-พรินซิเพิล ปลื้มกองทุนอาร์เอ็มเอฟ ผลงานดี นับตั้งแต่ต้นปี-กันยายน เป็นอันดับหนึ่ง* กองทุน CIMB-PRINCIPAL iPROPRMF สร้างผลตอบแทน 13.29% ต่อปี* รับกลุ่มนักลงทุนเพื่อการลงทุนระยะยาว พร้อมรับประโยชน์จากการลดหย่อนภาษี
27 ต.ค. 2558

นายวิน พรหมแพทย์ ประธานเจ้าหน้าที่บริหารการลงทุน บริษัทหลักทรัพย์จัดการกองทุนซีไอเอ็มบี-พรินซิเพิล จำกัด เปิดเผยว่า ในช่วงสองเดือนสุดท้ายของปีกลุ่มพนักงานเงินเดือนจะให้ความสนใจเลือกซื้อกองทุน LTF และ RMF เป็นจำนวนมาก โดยในปีนี้ เรารู้สึกยินดีมากที่กองทุนในกลุ่ม RMF ของเราสามารถสร้างผลตอบแทนให้กับนักลงทุนได้เป็นอย่างดี
โดยเฉพาะกองทุนเปิดซีไอเอ็มบี-พรินซิเพิล พร็อพเพอร์ตี้ อินคัมเพื่อการเลี้ยงชีพ (CIMB-PRINCIPAL iPROPRMF) ที่สามารถสร้างผลงานได้เป็นอันดับ 1* ซึ่งกองทุนนี้ยังเหมาะสมกับการลงทุนในช่วงที่ตลาดหุ้นไทยมีความผันผวน เหมาะเป็นทางเลือกการสำหรับการวางแผนการลงทุนโดยเฉพาะการบริหารจัดการกองทุนในกลุ่ม RMF ซึ่งเป็นกองทุนที่ลงทุนระยะยาวและมีวัตถุประสงค์เป็นเงินออมเพื่อการเกษียณอายุ ดังนั้น การกระจาย การลงทุนในสินทรัพย์ทางเลือกจะสามารถสร้างพอร์ตการลงทุนที่ดี สร้างผลตอบแทนที่ดีและยังสามารถนำไปลดหย่อนภาษีได้อีกด้วย
กองทุนเปิดซีไอเอ็มบี-พรินซิเพิล พร็อพเพอร์ตี้ อินคัมเพื่อการเลี้ยงชีพ (CIMB-PRINCIPAL iPROPRMF) เน้นลงทุนในหลักทรัพย์หรือตราสารในหมวดอสังหาริมทรัพย์ทั้งในและต่างประเทศ เหมาะสำหรับผู้ที่ต้องการแสวงหาผลตอบแทนจากการลงทุนในหลักทรัพย์อื่นที่เกี่ยวข้องในหมวดอุตสาหกรรมอสังหาริมทรัพย์
กองทุนจะเน้นลงทุนในกองทุนอสังหาริมทรัพย์ขนาดใหญ่ที่มีความสม่ำเสมอทางด้านรายได้และมีโอกาสได้รับผลตอบแทนที่ดีจากการลงทุน ทั้งกลุ่มธุรกิจศูนย์การค้า อาคารสำนักงาน ศูนย์แสดงสินค้าและนิทรรศการนานาชาติ ธุรกิจโรงงานและคลังสินค้า ซึ่งรวมถึงการลงทุนในกองทุนอินฟาสตัคเจอร์ (Infrastructure) ธุรกิจพลังงาน ระบบขนส่งมวลชน เป็นต้น คาดหวังผลตอบแทนจากค่าเช่าเฉลี่ย 6%-8% ต่อปี
โดยนับตั้งแต่ที่มีการจัดตั้งกองทุนให้ผลตอบแทนจากการลงทุนเฉลี่ยอยู่ที่ 13.29% ต่อปี สูงกว่าดัชนีเปรียบเทียบ-กองทุนรวมอสังหาริมทรัพย์ของตลาดหลักทรัพย์แห่งประเทศไทยที่ 2.95% ต่อปี ในขณะที่ผลตอบแทนย้อนหลัง 3 เดือนอยู่ที่ 3.98%, 6 เดือน 9.33% และ 1 ปี 11.44% สูงกว่าดัชนีเปรียบเทียบที่ -1.43%, 3.49% และ 1.12% ตามลำดับ
มุมมองการลงทุน เรายังเชื่อว่ากองทุนรวมอสังหาริมทรัพย์ และกอง REITs ยังคงมีการเติบโตที่มีเสถียรภาพ ถึงแม้ว่าเศรษฐกิจไทยยังอยู่ในภาวะการฟื้นตัวอย่างค่อยเป็นค่อยไป แต่หากมองถึงปัจจุบันการลงทุนของภาคเอกชนยังมีอย่างต่อเนื่อง ซึ่งทำให้ความต้องการในการเช่าพื้นที่อาคารสำนักงาน คลังสินค้า และธุรกิจค้าปลีก ยังเติบโตได้ดี ทีมบริหารกองทุนของ บลจ.ซีไอเอ็มบี-พรินซิเพิล ให้น้ำหนักกับกลุ่มค้าปลีกมากเป็นพิเศษ เพราะเกี่ยวข้องกับการจับจ่ายสินค้าจำเป็นในชีวิตประจำวัน ทำให้รายได้ค่าเช่าพื้นที่ยังมั่นคง ไม่ได้รับผลกระทบจากภาวะเศรษฐกิจ
สำหรับในกลุ่มอินฟราสตรัคเจอร์ก็มีอัตราการเติบโตอย่างต่อเนื่องเช่นกัน ทำให้กองทุน CIMB-PRINCIPAL iPROPRMF สามารถสร้างผลตอบแทนได้อย่างดี ซึ่งจุดเด่นของกองทุนคือการได้รับรายได้จากเงินปันผลของกลุ่มกองทุนรวมอสังหาริมทรัพย์ REITs และกองทุนอินฟราสตรัคเจอร์ ซึ่งถือเป็นรายได้สม่ำเสมอ ในขณะที่กองทุนมีโอกาสที่จะได้รับรับผลตอบแทนส่วนต่างของราคา
*MorningStar ข้อมูล ณ 30 กันยายน 2558